CK:ธุรกิจจะเริ่มรับรู้รายได้ปี 60-63แนะนำ”ซื้อ”ราคาเป้าหมาย 37 บาท
CK:ธุรกิจจะเริ่มรับรู้รายได้ปี 60-63 แนะนำ"ซื้อ"ราคาเป้าหมาย 37 บาท
28 ต.ค. 2559

บล.กสิกรไทย ระบุในบทวิเคราะห์วันนี้(28 ต.ค.)ว่า บริษัท ช.การช่าง จำกัด (มหาชน) หรือ CK (ซื้อ ปิด 29.50 บาท พื้นฐาน 37.00 บาท +25.42%) คาดกำไรสุทธิไตรมาส 3/59 เติบโต 12% เทียบช่วงเดียวกันของปีก่อน แต่ลดลง 63.2% เทียบไตรมาสก่อนหน้า มาอยู่ที่ 378 ลบ. จากการรับรู้รายได้ที่เพิ่มขึ้นของโครงการหลักๆอย่าง เขื่อนไซยะบุรี, รถไฟฟ้าสายสีน้ำเงินต่อขยาย และ รถไฟรางคู่ (จิระ – ขอนแก่น) รวมถึงส่วนแบ่งกำไรที่เพิ่มขึ้นของ BEM
สำหรับ Backlog ณ ปลายไตรมาส 3/59 คาดอยู่ที่ 85.0 พันลบ. เพิ่มขึ้นเล็กน้อยจาก 79.1 พันลบ. ฯ ปลายไตรมาส 2/59 และคิดเป็น 2.0 เท่าของประมาณการรายได้ในปี 60 ในไตรมาส 4/59 งานระบบ M&amp;E ของรถไฟฟ้าสายสีน้ำเงินต่อขยายมูลค่า 25 พันลบ. น่าจะได้เซ็นสัญญา และจะเริ่มรับรู้รายได้ในปี 60-63 คงคำแนะนำซื้อ สำหรับ CK ที่ราคาเป้าหมายปี 60 ที่ 37.0 บาท